Opća bolnica zaposlila 18 ljudi, objavljena njihova imena

Opća bolnica je ovaj mjesec zaposlila 18 novih ljudi, nakon provedenih javnih natječaja.

Tako je u novome ‘valu’ ovaj tjedan u bolnici u Koprivnici posao dobilo sedam osoba. Zaposlene su medicinske sestre i tehničari Andreas Horvatinović, Ella Kasumović i Tamara Međimorec. Nova laboratorijska tehničarka je Marta Maletić, a ‘obična’ radnica Nikolina Trančar.

Za radno mjesto njegovateljica, također na neodređeno vrijeme, izabrane su Marija Hanžeković i Slavica Višekruna, izvijestio je ravnatelj koprivničke Opće bolnice dr. Mato Devčić.

Početkom mjeseca posao je dobilo 11 osoba, među ostalim i doktorica, specijalistica transfuzijske medicine Gorana Džepina, te prvostupnice sestrinstva Ana Cikuš i Marta Horvat. Novozaposlene medicinske sestre su Melanie Bregović, Jan Jagušić, Lea Keleković i Tatjana Tomašek.

Nova bolnička primalja je Karolina Sabolec, referentica za medicinsku dokumentaciju Vanesa Jelak, a referenti fakturisti Dorian Dobrinić i Anja Kovač Jakupek.

Objava Opća bolnica zaposlila 18 ljudi, objavljena njihova imena pojavila se prvi puta na Danica.hr.